OpenLLM-France/wikimedia huggingface dataset:
# Eli Filip Heckscher

Eli Filip Heckscher (Estocolm 24 de novembre, 1879 - Estocolm 23 de desembre, 1952) fou un economista i polític suec.
Era membre d'una prominent família jueva, el seu pare fou l'home de negocis danès Isidor Heckscher i la seva esposa Rosa Meyer, i acabà l'ensenyament secundari el 1897. Estudià a les Universitats d'Uppsala i Göteborg, i es graduà el 1907.
Fou professor d'economia política i estadística a l'Escola d'Economia d'Estocolm del 1909 al 1929, quan ho deixà per a dedicar-se a la recerca professional en història econòmica, pràctica que va abandonar quan es va retirar com a professor emèrit el 1945. Les seves teories, partidàries del laissez-faire i de la no-intervenció estatal en l'economia, eren molt influïdes per les de David Ricardo.
Segons una bibliografia publicada el 1950, havia publicat 1.148 llibres i articles, entre els quals hi ha l'estudi sobre el Mercantilisme, traduït a moltes llengües, així com una monumental història econòmica de Suècia. És més conegut per un model sobre comportament del comerç internacional que va desenvolupar amb Bertil Ohlin.
El seu fill Gunnar Heckscher (1909-1987), fou politicòleg i líder del Partit Conservador Suec (Högerpartiet) el 1961-1965.

## Obres

* Kontinentalsystemet (El sistema continental, 1918)
* The Effect of Foreign Trade on the Distribution of Income (1921)
* Merkantilismen: ett led i den ekonomiska politikens historia (Mercantilisme, una interpretació i la història de l'economia política, 1931)
* Sveriges ekonomiska historia fran Gustav Vasa (Història econòmica de Suècia des de Gustau Vasa, 1935-49)

## Referències

* Bertil Ohlin, "Heckscher, Eli Filip", Svenskt biografiskt lexikon, vol. 18, pp. 376-381.
# Classe Schur

En matemàtiques, la classe Schur consisteix en les funcions de Schur: les funcions holomorfes des del disc unitat obert al disc unitat tancat. Aquestes funcions van ser estudiades per Issai Schur.
Els paràmetres de Schur γ$_j$ d'una funció de Schur f$_0$ es defineixen recursivament com
    $\gamma _{j}=f_{j}(0)$
    $zf_{j+1}={\frac {f_{j}(z)-\gamma _{j}}{1-{\overline {\gamma _{j}}}f_{j}(z)}}.$
Tots els paràmetres de Schur γ$_j$ tenen valor absolut com a màxim 1.
Això dona una expansió de fracció contínua de la funció de Schur f$_0$ utilitzant repetidament el fet que
    $f_{j}(z)=\gamma _{j}+{\frac {1-|\gamma _{j}|^{2}}{{\overline {\gamma _{j}}}+{\frac {1}{zf_{j+1}(z)}}}}$
que dona
    $f_{0}(z)=\gamma _{0}+{\frac {1-|\gamma _{0}|^{2}}{{\overline {\gamma _{0}}}+{\frac {1}{z\gamma _{1}+{\frac {z(1-|\gamma _{1}|^{2})}{{\overline {\gamma _{1}}}+{\frac {1}{z\gamma _{2}+\cdots }}}}}}}}.$

## Referències

* ↑ Schur, 1918, p. 205-232.

## Bibliografia

* Schur, I. «Über Potenzreihen, die im Innern des Einheitskreises beschränkt sind. I, II» (en alemany). J. Reine Angew. Math.. Walter de Gruyter [Berlin], 147, 1918. DOI: 10.1515/crll.1917.147.205.
* Simon, Barry. Orthogonal polynomials on the unit circle. Part 1. Classical theory (en anglès). 54. Providence, R.I.: American Mathematical Society, 2005 (American Mathematical Society Colloquium Publications). ISBN 978-0-8218-3446-6.
* Simon, Barry. Orthogonal polynomials on the unit circle. Part 2. Spectral theory (en anglès). 54. Providence, R.I.: American Mathematical Society, 2005 (American Mathematical Society Colloquium Publications). ISBN 978-0-8218-3446-6.

## Vegeu també

* Polinomi de Szegő
# Balatunus

Balatunus (nom derivat del llatí Platanus) fou una fortalesa medieval de Síria, modernament unes ruïnes anomenades Qàlat al-Mahàliba —en àrab قلعة المهالبة, qalʿat al-Mahāliba—, al peu del djebal Ansariyé, que dominava, junt amb els castell de Sayhun, la plana de Laodicea i la ruta des de l'Orontes al port de Djabala.
El ghassànida Djabala ben al-Haytham va construir un port amb el nom Balatunus. La fortalesa segon uns fou construïda pels romans al segle i, i segons altres pel clan dels Banu Ahmar i mantinguda pels romans d'Orient; va passar a Sayd al-Dawla d'Alep entre 947 i 949, però vers la tardor del 974 els romans d'Orient la van reconquerir (ja era romana d'Orient el 975). Els croats la van adquirir vers 1117 i Roger d'Antioquia la va donar en feu al senyor de Saone que la va conservar del 1118 al 1188 quan va caure en poder de Saladí que la va confiar a Nasir al-Din Mankawars junt amb les de Sayhun i Burzayh. Sota els aiúbides va ser part de l'emirat d'Alep la història de la qual va seguir fins al 1269 quan es va sotmetre a Baybars el sultà mameluc i esdevingué el centre d'un dels sis districtes de la niyaba de Trípoli del Líban. Entre 1280 i 1287, fou la capital de l'anti-sultanat mameluc dirigit per Sunkur al-Ashqar.
En data desconeguda va caure en ruïnes i va canviar de nom, el que va fer difícil la identificació.

## Referències

* ↑ Le Strange, Guy. Palestine Under the Moslems, A Description of Syria and the Holy Land from A. D. 650 To 1500 (en anglès). Cosimo, 2010, p. 416-417. ISBN 9781616405212.
# Tito Chingunji

Pedro Ngueve Jonatão "Tito" Chingunji fou un polític angolès que exercia de secretari de política exterior del moviment rebel d'Angola UNITA durant la dècada de 1980 i començament de la dècada de 1990. A mitjans de la dècada de 1980 fou representant d'UNITA a Washington, D.C.
Chingunji fou assassinat a Angola el 1991 en circumstàncies que encara no s'han aclarit totalment. Alguns van culpar al seu assassinat el líder d'UNITA Jonas Savimbi, que suposadament veia Chingunji com una amenaça política. Savimbi, però, va suggerir que la seva mort va ser més probablement feina dels dissidents d'UNITA o el Agència Central d'Intel·ligència, que, va argumentar Savimbi, havien donat suport Chingunji en un esforç per enderrocar-lo. La seva mort i la de Wilson dos Santos varen provocar les defeccions dels generals Antonio da Costa Fernandes i Miguel N'Zau Puna, que afebliren les relacions entre els Estats Units i UNITA i danyaren seriosament la reputació internacional de Savimbi.

## Referències

* ↑ "Angolan rebel lays killings to a CIA plot," The New York Times, May 5, 1992.
* ↑ Meredith, Martin. The Fate of Africa: From the Hopes of Freedom to the Heart of Despair: A History of 50 Years of Independence, 2005, p. 604.
* ↑ «A Unita do Dr. Savimbi matava e não dava explicações a ninguém!» Arxivat 2017-05-30 a Wayback Machine., angonoticias, 19 d'abril de 2004

## Enllaços externs

* "Jonas Savimbi denounced as a "murderous dictator" Angola: Peace monitor V. 5 Arxivat 2002-03-23 a Wayback Machine.
# Campo Lameiro

Campo Lameiro és un municipi de la Província de Pontevedra a Galícia. Pertany a la Comarca de Pontevedra. Limita amb els municipis de Moraña, Cuntis, A Estrada, Cerdedo, Cotobade i Pontevedra
Evolució demogràfica :
| 1900 | 1930 | 1950 | 1981 | 2004 |
| 3.952 | 3.329 | 3.350 | 2.554 | 2.178 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

O Campo (San Miguel), O Couso (San Cristovo), Fragas (Santa Mariña), Moimenta (Santa María), Montes (San Isidro) i Morillas (Santiago).
# Burke (Nova York)

Burke és una població dels Estats Units a l'estat de Nova York. Segons el cens del 2000 tenia 213 habitants.

## Demografia

Segons el cens del 2000, Burke tenia 213 habitants, 85 habitatges, i 54 famílies. La densitat de població era de 283,6 habitants/km².
Dels 85 habitatges en un 24,7% hi vivien nens de menys de 18 anys, en un 49,4% hi vivien parelles casades, en un 9,4% dones solteres, i en un 35,3% no eren unitats familiars. En el 30,6% dels habitatges hi vivien persones soles el 17,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,82.
Per edats la població es repartia de la següent manera: un 19,7% tenia menys de 18 anys, un 9,4% entre 18 i 24, un 23% entre 25 i 44, un 24,4% de 45 a 60 i un 23,5% 65 anys o més.
L'edat mediana era de 44 anys. Per cada 100 dones de 18 o més anys hi havia 92,1 homes.
La renda mediana per habitatge era de 35.714 $ i la renda mediana per família de 36.563 $. Els homes tenien una renda mediana de 30.250 $ mentre que les dones 31.875 $. La renda per capita de la població era de 15.756 $. Entorn del 3,6% de les famílies i el 10,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Burke». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Burke». American Fact Finder. Oficina del Cens dels Estats Units, 12-01-2010.
# Tilton (Nou Hampshire)

Tilton és una població dels Estats Units a l'estat de Nou Hampshire. Segons el cens del 2000 tenia 3.477 habitants.

## Demografia

Segons el cens del 2000, Tilton tenia 3.477 habitants, 1.360 habitatges, i 875 famílies. La densitat de població era de 117,3 habitants per km².
Dels 1.360 habitatges en un 30,4% hi vivien nens de menys de 18 anys, en un 48,7% hi vivien parelles casades, en un 10,6% dones solteres, i en un 35,6% no eren unitats familiars. En el 28,1% dels habitatges hi vivien persones soles el 10,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,89.
Per edats la població es repartia de la següent manera: un 23% tenia menys de 18 anys, un 7% entre 18 i 24, un 28,8% entre 25 i 44, un 24,2% de 45 a 60 i un 16,9% 65 anys o més.
L'edat mediana era de 40 anys. Per cada 100 dones de 18 o més anys hi havia 100,5 homes.
La renda mediana per habitatge era de 41.977$ i la renda mediana per família de 50.143$. Els homes tenien una renda mediana de 32.095$ mentre que les dones 25.227$. La renda per capita de la població era de 19.578$. Entorn del 2,9% de les famílies i el 5,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tilton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Tilton». American Fact Finder. Oficina del Cens dels Estats Units, 12-01-2010.
# Empresseguera

Empresseguera és una partida de l'Horta de Lleida, de Lleida.
Limita amb les següents partides de Lleida:
* Al nord amb Vallcalent.
* A l'est amb Mariola.
* Al Sud amb la Caparrella.
* A l'Oest amb Sant Just.

## Enllaços externs

* Oficina municipal de l'Horta de Lleida Arxivat 2010-09-21 a Wayback Machine.
* Institut Català de Cartografia
# Classe Mærsk E

La Classe Mærsk E és una classe de vaixell que està formada per vuit vaixells portacontenidors propietat del grup danès A.P. Moller–Maersk Group amb una capacitat de 14.770 TEU. El nom d'aquests vaixells comença amb la lletra «E». Fins a l'any 2012, els vaixells de la classe foren els portacontenidors més grans mai construïts. Continuen estant entre els vaixells més grans: 399 metres d'eslora i 56 metres de mànega. El primer vaixell de la classe a ser construït fou l'Emma Maersk a les drassanes Odense Steel Ltd., Dinamarca. La classe Mærsk E fou seguida per la classe Triple-E encara més gran i més eficient en el consum de combustible.

## Vaixells de la classe

| Nom de vaixell | L'any va construir |
| Emma Mærsk | 2006 |
| Estelle Mærsk | 2006 |
| Eleonora Mærsk | 2007 |
| Evelyn Mærsk | 2007 |
| Ebba Mærsk | 2007 |
| Elly Mærsk | 2007 |
| Edith Mærsk | 2007 |
| Eugen Mærsk | 2008 |

## Referències

* ↑ «Shipping: The Danish Armada», 22-02-2011. [Consulta: 22 febrer 2011].

## Vegeu també

* Contenidor
# Johnny Sequoyah

Johnny Sequoyah Friedenberg (Boise, Idaho, 25 d'octubre de 2002) és una actriu estatunidenca coneguda pels seus papers com Bo Adams a la sèrie de televisió de la NBC Believe i Audrey a la minisèrie Dexter: New Blood.
Sequoyah va néixer a Los Angeles i va passar els seus primers vuit anys a Idaho, l'estat natal de la seua mare. Va començar a actuar a vuit anys en pel·lícules independents. El 2013 i el 2014, va aparéixer a Ass Backwards i I Believe in Unicorns. Va protagonitzar Among Ravens, dirigida pel seu pare, Russell Friedenberg, i produïda per la seua mare, Heather Rae.
El 2014, va aparéixer a la pel·lícula de thriller Wind Walkers, també dirigida pel seu pare. El seu paper més notable va ser Bo Adams a la sèrie de televisió Believe de l’NBC. El 2016 va interpretar "Taylor Otto" al pilot de la sèrie d'ABC American Housewife, però va ser substituïda per Meg Donnelly abans que la sèrie fos acceptada per la xarxa.
L'agost de 2019, es va anunciar que Sequoyah s'havia unit al repartiment de Love, Victor, la sèrie seqüela de Hulu de la pel·lícula de 2018 Love, Simon, que interpretaria el paper de Mia. No obstant això, més tard aquell mes, el paper va ser reformulat amb Rachel Naomi Hilson a causa de la decisió de portar el personatge en una nova direcció creativa. El 2021, Sequoyah va interpretar a Audrey a la minisèrie de revival de Dexter Dexter: New Blood.

## Referències

* ↑ «Johnny Sequoyah». NBC.com. NBCUniversal. Arxivat de l'original el 16 març 2014.
* ↑ Barton, Steve. «Wind Walkers Hungry for Flesh». Dreadcentral.com, 23-03-2015.
* ↑ Hinckley, David «At 11, Johnny Sequoyah of 'Believe' is a high-powered star». NY Daily News, 06-03-2014.
* ↑ Petski, Denise. «'American Housewife': Meg Donnelly Added To New ABC Comedy In Recasting», 27-07-2016.
* ↑ Petski, Denise. «'Love, Simon': Michael Cimino Leads Cast Of Disney+ Series», 15-08-2019.
* ↑ Petski, Denise. «'Love, Simon': Rachel Naomi Hilson Joins Disney+ Series In Recasting», 30-08-2019.
# Toni Cabré i Masjuan

Toni Cabré i Masjuan (Mataró, Maresme, 1957) és dramaturg, guionista, enginyer i gestor cultural català. La seva producció teatral és variada, però manté dues constants: la realista (la relació de l'home amb el món tecnològic, la complicitat amb el poder, el dubte...) i la paradoxal (teatre dins del teatre, confusió de realitat i somni, veritat i mentida…). La seva primera obra teatral és Computer Love, (1980). Després publica Els camaleons també paguen –reeditat el 2015– i Oh, bit!. El 1989 estrena Estrips. El 1994 estrena i publica el monòleg La metamorfosi, basat en la narració de Kafka. Ha publicat també Treva, Overbooking, el monòleg Oi?, l'obra Històries d'amor –estrenada l'any 2000 a Barcelona pel Teatre Nacional de Catalunya i, a Madrid, per les companyies Yacer Teatro (2001) i Máscara Laroye (2003)–, Viatge a Califòrnia,Navegants, L'efecte 2000 o La peixera –estrenada l'any 2016 al Versus Teatre de Barcelona–, Teoria de catàstrofes, Iglú, Demà coneixeràs en Klein, L'inútil, Les verges virtuals, Lletra petita i Silencis –Premi Ciutat de Manacor Jaume Vidal Alcover–; i les peces breus Fantasies, Obra inacabada, Rosebud Hotel, Ningú i Vladimir. Com a guionista, ha format part de l'equip de les sèries de TV3, Poble Nou, Secrets de família, Nissaga de poder, Laberint d'ombres, La Riera i Olor de Colònia. Ha obtingut diversos premis teatrals.

## Obra dramàtica

* Teatre reunit (1985-2022), 2022. (Conté el monòleg breu Estragó.)
* Zweig, la fugida impossible, 2021.
* Ombres de memòria, 2021.
* Jugant en família, 2020. (Peça breu)
* Okupes particulars, 2018. Premi de teatre Ciutat d'Alzira 2018.
* Silencis, 2016. Premi de teatre Ciutat de Manacor 2016.
* Lletra petita, 2016.
* Les verges virtuals, 2014. Premi de teatre Crèdit Andorrà 2013.
* L'inútil, 2012
* Vladimir, 2008. (Peça breu)
* Demà coneixeràs en Klein, 2008.
* Ningú, 2006. (Peça breu infantil)
* Iglú, 2006.
* Rosebud Hotel, 2005. (Peça breu)
* Teoria de catàstrofes, 2004. Premi Crítica Serra d'Or de Teatre 2005.
* Obra inacabada, 2003. (Peça breu)
* Fantasies, 2002. (Peça breu)
* La peixera o L'efecte 2000, 1999. Premi Ciutat d'Alcoi 2000.
* Navegants, 1999. Premi Crítica Serra d'Or de Teatre 2000.
* Treva, 1999.
* Viatge a Califòrnia, 1997. Premi Josep Ametller 1998.
* Històries d'amor, 1996
* Overbooking, 1996.
* Oi?, 1992.
* La metamorfosi, 1990.
* Estrips, 1987. Premi Joan Santamaria 1988.
* Cruïlla, 1985. Premi Joan Santamaria 1986.
* Oh, bit!, 1984. Premi Ciutat d'Alcoi 1985.
* Els camaleons també paguen, 1983. Premi Salvador Reynaldos 1984.
* Computer Love, 1981.

## Guions de televisió

* Olor de colònia, TV3, 2012
* La Riera, TV3, 2010
* Laberint d'ombres, TV3, 1998-2000
* Nissaga de poder, TV3, 1996-1998
* Secrets de família, TV3, 1995
* Poble Nou, TV3, 1994
* L'altra, TV3, 1993
* Testimoni ocular, TV3, 1993
* En nom del fill, TV3, 1993
* El xou de la família Pera, TVE, 1983-1984

## Referències

* ↑ «Toni Cabré i Masjuan». enciclopèdia.cat. [Consulta: 15 febrer 2019].

## Enllaços externs

* «Toni Cabré i Masjuan». Associació d'Escriptors en Llengua Catalana.
# Callistemon glaucus

Callistemon glaucus és una espècie de planta de la família de les Mirtàcies que es distribueix per l'oest d'Austràlia. És un arbust que es troba sobre sòls argilosos, sorra blanca o gris a planures pantanoses entre Perth i Albany. Arriba a mesurar entre 1 i 3 m d'alçada, tenint una espiga de flors prima i erecta, de color vermell, que es produeixen entre setembre i desembre.

## Referències

* ↑ «Callistemon glaucus» a EOL. Data consulta: 26 de març de 2014.
* ↑ Departamento de Medio Ambiente y Conservación, Gobierno de Australia Occidental (ed.): «Callistemon glaucus». FloraBase.
# Burkeïta

La burkeïta és un mineral de la classe dels sulfats. Rep el seu nom en honor de William Edmund Burke (1880-1960), enginyer químic i director d'investigació de la "American Potash and Chemical Corporation", qui va descobrir la sal sintètica l'any 1921.

## Característiques

La burkeïta és un sulfat de fórmula química Na₆(CO₃)(SO₄)₂. Cristal·litza en el sistema ortoròmbic. La seva duresa a l'escala de Mohs és 3,5.
Segons la classificació de Nickel-Strunz, la burkeïta pertany a «07.B - Sulfats (selenats, etc.) amb anions addicionals, sense H₂O, amb cations grans només» juntament amb els següents minerals: sulfohalita, galeïta, schairerita, kogarkoïta, caracolita, cesanita, aiolosita, hanksita, cannonita, lanarkita, grandreefita, itoïta, chiluïta, hectorfloresita, pseudograndreefita i sundiusita.

## Formació i jaciments

Es troba en estrats d'argila en dipòsits de sal lacustre. Va ser descoberta al llac Searles, al comtat de San Bernardino, Califòrnia (Estats Units), on sol trobar-se associada a altres minerals com: tiquita, trona, thenardita, sulfohalita, northupita, hanksita, halita, gaylussita, calcita i bòrax.

## Referències

* ↑ «Burkeite» (en anglès). Mindat. [Consulta: 9 juliol 2017].
# Tilopa

Tilopa (en sànscrit Talika, 988 - 1069) va ser un practicant tàntric de l'Índia i un mahasiddha. Va descobrir el Mahamudra (el gran segell), un conjunt de pràctiques espirituals per a accelerar el procés d'obtenció de la il·luminació.
Se'l considera el fundador del llinatge del budisme tibetà anomenat Kagyu.
Tilopa va néixer al si d'una família brahmin. Segons algunes fonts, era d'una família reial, però va abandonar la vida que duia en rebre la visita d'una dakini, que li va aconsellar que adoptés la vida errant. De bon començament, la dakini li va aclarir que els seus pares reals no eren els que l'havien criat, sinó que ho eren la saviesa primordial i la vacuïtat universal. Així doncs, aconsellat per la dakini, va iniciar la vida de monjo, prenent-ne els vots i esdevenint un gran erudit. Amb visites freqüents, la seua dakini va continuar el guiatge del seu camí espiritual, apropant-lo gradualment cap a la il·luminació.
Va començar a viatjar a través de l'Índia, aprenent de molts gurus:
* de Saryapa va aprendre el tummo (el ioga de la calor interna);
* de Nagarjuna va rebre els ensenyaments del cos de la llum radiant i del cos il·lusori;
* de Lawapa, el ioga dels somnis;
* de Sukhasiddhi, els ensenyaments de la vida, de la mort i del bardo (l'etapa entre la mort i un nou renaixement), i les de la transferència de la consciència (phowa);
* d'Indrabhuti, va aprendre la penetració de la saviesa suprema (prajna);
* i de Matangi, la resurrecció del cos mort.
Durant una meditació, va tenir una visió del Buda Vajradhara (en tibetà, Dorje Chang) i, segons la llegenda, li va ser transmès directament el Mahamudra. Després de rebre'n la transmissió, Tilopa va iniciar una vida errant i va començar a ensenyar. Naropa va ser el seu estudiant més important i el seu successor, iniciant-se, així, el nou llinatge.
# Epké

El regne d'Epké (Epe o Ape) fou un estat africà d'origen popo (hula) que existia al segle xvii i era vassall del regne d'Allada però protegit per les llacunes mantenia una notable independència i servia per al comerç del regne de Dahomey. Estava situat a l'est de Cotonou. El seu centre ritual era la ciutat de Jeffa.
Després del tractat de 1661 entre Portugal i Holanda, aquesta va concedir l'ús de dos ports a l'est de la Costa d'Or a Portugal, el d'Epké i el port d'Ajuda (Whydah) amb la condició de fer escala prèvia al port d'Elmina on havien de pagar el valor d'una desena part de la càrrega al governador de la Companyia Holandesa de les Índies Orientals. Al segle xviii Epké fou substituït per escales navals a Badagry (1743), Porto Novo (1758) i Olim (Lagos).

## Referències

* Person Yves. Chronologie du royaume gun de Hogbonu (Porto-Novo) a: Cahiers d'études africaines, vol. 15, n°58,1975. pp. 217-238.
# Club Patí Taradell

El Club Patí Taradell és un club d'hoquei sobre patins de Taradell (Osona) fundat al juliol de 1977. Té equips base i un equip sènior a OK Lliga plata.
El seu primer equip va assolir l'ascens a la 1a divisió estatal la temporada 2006-2007, a falta de 3 jornades per acabar la lliga, després que a la temporada anterior, la 2005-2006, se li escapés l'ascens a l'última jornada davant del Roda. Ja havia estat a aquesta divisió les temporades 1978-1979 i 1981-1982.
La temporada 2016-17 aconsegueix l'ascens a la divisió de plata i aconsegueix còmodament la permanència quedant 5è classificat la temporada 2017-18 i tenint el màxim golejador de la categoria entre les seves files, Dani Rodríguez. La temporada 2018-19 aconsegueix l'ascens a la Ok Lliga, la màxima divisió de l'hoquei estatal mantenint-se dues temporades, descendint a OK Lliga plata.

## Palmarès

* Subcampió Ok Lliga Plata, ascens a OK Lliga (2018-19)
* Campió de la Supercopa catalana d'hoquei patins (2017)

## Referències

* ↑ «El CP Taradell debutarà a l’Ok Lliga Plata sud 2023-2024 a la pista de l’Alcobendas». Taradell.com. [Consulta: 30 gener 2024].
* ↑ Història del Club al web de l'ajuntament de Taradell

## Enllaços externs

* Club Patí Taradell - Lloc web oficial
* 25 Anys de Hoquei a Taradell Arxivat 2016-09-14 a Wayback Machine. PDF
# Balazote

Balazote és un poble de la província d'Albacete, que es troba a 32 km de la capital de la província. El 2005 tenia 2.576 habitants, segons dades de l'INE: 1.176 dones i 1.400 homes.

## La Bicha de Balazote

A Balazote es va trobar una resta arqueològica important del temps dels ibers, la Bicha de Balazote, relacionada amb els bous antropocefàlics mesopotàmics i éssers d'aspecte ferotge del món hitita.

## Demografia

Evolució demogràfica (dades INE) :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2005 |
| 1.794 | 1.926 | 1.894 | 2.243 | 2.446 | 2.627 | 2.539 | 2.333 | 2.073 | 2.082 | 2.342 | 2.576 |